text: To brændte biler i Horsens
  16 januar 2012 kl. 12.04
  I nat udbrændte to biler på en parkeringsplads på Hybenvej i Horsens.
  Branden er sandsynligvis påsat, siger vagtchef Svend Dam fra Sydøstjyllands Politi til Horsens Folkeblad.
  - Først var der gået ild i en Audi og ilden spredte sig videre til en Mazda, der var parkeret ved siden af, siger han.
  De to biler udbrændte totalt, mens en tredje bil, en Fiat, fik skader på den ene side.
  Der er umiddelbart ingen vidner til branden, der blev anmeldt klokken 4.11 via alarmcentralen.
  